**AIŠKINAMASIS RAŠTAS**

**DĖL Klaipėdos miesto savivaldybės tarybos 2001 m. rugsėjo 20 d. sprendimO Nr. 223 „Dėl savivaldybės tarybos veiklos reglamento patvirtinimo“ PAKEITIMO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu yra keičiamos nuostatos dėl Klaipėdos miesto savivaldybės tarybos komitetų įgaliojimų ir tarybos narių kanceliarijos, pašto, telefono, interneto ryšio, transporto išlaidų kompensacijomis.

**2. Projekto rengimo priežastys ir kuo remiantis parengtas sprendimo projektas.**

Tarybos sprendimo projektas parengtas siekiant sumažinti tarybos komitetų skaičių ir aiškiau nustatyti komitetų kompetenciją. Sprendimo projektu taip pat siekiama atstatyti tarybos narių veiklos išlaidų kompensacijų dydžius.

**3. Kokių rezultatų laukiama.**

Priėmus savivaldybės tarybos sprendimą nebeliks Teritorijų planavimo ir Strateginio planavimo komitetų, kurių kompetencija bus perduota naujam Miesto plėtros ir strateginio planavimo komitetui. Taip pat nebeliks Turto komiteto, kurio įgaliojimai pereina Finansų ir ekonomikos komitetui. Koreguojami kai kurių komitetų pavadinimai ir įgaliojimai.

Priėmus sprendimą kanceliarijos, pašto, telefono, interneto ryšio, transporto išlaidų kompensacijų dydžiai tarybos nariams pasikeis nuo 202,73 eurų iki 300 eurų per mėnesį.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų poreikio 2015 metams nėra. Nuo 2016 m. sausio 1 d. nustačius 300 Eur išmokos dydį, 2016 metams papildomai gali reikėti apie 36184,44 Eur didesnė nei 2015 metams visiems Tarybos nariams mokėtina išmokų suma.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – sumažėjus komitetų skaičiui pagreitės sprendimų projektų svarstymo komitetuose procesas, strateginio ir teritorijų planavimo sritys bus apjungti viename komitete. Turto, finansų ir ekonomikos sričių svarstymas taip pat bus apjungtas viename komitete.

Neigiamų pasekmių nenumatoma.

PRIDEDAMA. Klaipėdos miesto savivaldybės tarybos veiklos reglamento lyginamasis variantas.

|  |  |
| --- | --- |
| Teisės skyriaus vedėjas | Andrius Kačalinas |